મનોરંજન મેનિયાનું સર્જન અને ઇમ્તિયાઝ પટેલ લિખિત-દિગ્દર્શિત નાટક ‘પટેલ પટલાણી પ્રેમમાં પડ્યા’નાં મુખ્ય કલાકારો હેમંત ઝા, શીતલ અંતાણી, દેવલ મહેતા, સમીર શાહ, નીતિન સૌદાગર અને દેવાંગ ભટ્ટ છે. નાટકમાં રોમૅન્સની વાત કરવામાં આવી છે, એવા રોમૅન્સની વાત જે પાકટ વયે થાય છે. નાટકના રાઇટર-ડિરેક્ટર ઇમ્તિયાઝ પટેલે કહ્યું હતું કે ‘મૅરિડ વ્યક્તિ પ્રેમમાં પડે એવું બને, પણ વ્યક્તિ પોતાના પતિના કે પત્નીના પ્રેમમાં ફરીથી પડે તો એનાથી ઉત્તમ બીજું શું હોય. આ એકમાત્ર વિચારથી આ નાટકનું સર્જન થયું.’